Finalitzen les festes de la Santíssima Creu d'Alaquàs
15/09/2003 12:41:00

# Finalitzen les festes de la Santíssima Creu d'Alaquàs

*   15/09/2003 12:41:00
*   [Imprimir](#)
*   Compartir
*    https://www.alaquas.org/documento.asp?id\_do=8805

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8805%2F0&title=Ajuntament%20d%27Alaqu%C3%A0s.%20Premsa.Finalitzen%20les%20festes%20de%20la%20Sant%C3%ADssima%20Creu%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8805/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8805/8805_Form_4.jpg)](https://www.alaquas.org/ficheros/documentos/2003/2/8805/8805_Form_10.jpg "<a href='https://www.alaquas.org/ficheros/documentos/2003/2/8805/8805_Form_10.jpg' target=_blank><i class='fa fa-external-link' aria-hidden='true'></i>.Finalitzen les festes de la Santíssima Creu d'Alaquàs</a>")

El dinar de germanor, la missa major i la processó tanquen les celebracions d'aquesta festa

La Confraria de la Santíssima Creu d'Alaquàs va celebrar els passats dies 12, 13 i 14 de setembre la seua festivitat. Amb els actes prevists, que es perllongaren fins al diumenge amb la Processó de la Santa Creu, es tanquen de manera oficial les Festes Majors d'Alaquàs d'enguany.

La festivitat va començar a celebrar-se el divendres amb la tradicional nit de paelles a l'Albereda Nord de la ciutat.  Més de 2.000 persones aproximadament van participar en aquest event ja tradicional en aquestes festes. En les paelles es va destacar la participació de la Confraria de la Santíssima Creu;  el Club de Pescadors Esportius de la ciutat, que van oferir una sardinada per a tot el poble, i diferents associacions festeres i veïnes i veïns d'Alaquàs. En finalitzar les paelles, es va celebrar una revetla amenitzada pel grup Brillantina a l'Avinguda Miguel Hernández.

Els actes festius van continuar el dissabte dia 13 de setembre amb una revetla amenitzada per l'orquestra Pompeya, oferida per la Confraria de la Santíssima Creu. Els actes principals de la celebració van tindre lloc el diumenge 14 de setembre. Pel matí hi va haver al Parc del Rollet un Parc Infantil. A les 14 hores es va celebrar el tradicional dinar de germanor  i a les 19:30 hores es va celebrar la Missa Major, que va estar seguida de la Processó en què, com és tradició, es van passejar les andes i la creu processonal. A continuació es va disparar un castell de focs d'artifici.